220.000

Lescha introductiva tar la lescha federala davart la scussiun ed il concurs (LItLSC)

dals 23-04-2014 (versiun dals 01-01-2025)

Il cussegl grond dal chantun Grischun1),

sa basond sin l'art. 31 da la constituziun chantunala2), suenter avair gì invista da la missiva da la regenza dals 14 da schaner 20143),

concluda:

1. Uffizi da scussiun e da concurs

1.1. ORGANISAZIUN

Circuls da scussiun e da concurs

Art.  1 1 Mintga regiun furma in circul da scussiun e da concurs.

2 Duas   u   pliras   regiuns   pon   unir   la   gestiun   e   l'administraziun   da   lur   uffizis   da scussiun   e   da   concurs.   Ina   tala   cunvegna   sto   vegnir   approvada   da   l'autoritad   da surveglianza.

3 Sch'i n'è betg garantì ch'in uffizi da scussiun e da concurs vegnia manà en moda professiunala,   regulara   u   adequata,   po   l'autoritad   da   surveglianza   ordinar   che   la gestiun e l'administraziun vegnian unidas cun talas d'in auter uffizi da scussiun e da concurs.

Art.  2 1 La regiun fixescha la sedia da ses uffizi da scussiun e da concurs.

Sedia

1) PCG 2013/2014, 655 2) DG 110.100 3) pagina 757 * tabellas da las modificaziuns a la fin dal relasch

1

220.000

2 Cun l'approvaziun da l'autoritad da surveglianza po l'uffizi da scussiun e da concurs manar posts externs. La direcziun administrativa e professiunala dals posts externs è chaussa da l'uffizi da scussiun e da concurs.

Reglament d'organisaziun

Art.  3 1 La gestiun dals uffizis da scussiun e da concurs sco er d'eventuals posts externs è chaussa da las regiuns. * 1bis Sche quai è necessari per ademplir questa incumbensa, han las regiuns il dretg da prender invista da la gestiun dals uffizis da scussiun e da concurs sco er d'eventuals posts externs. * 2 Las   regiuns   reglan   la   direcziun   dals   uffizis   da   scussiun   e   da   concurs   sco   er d'eventuals   posts   externs   en   in   reglament   d'organisaziun,   uschenavant   ch'ellas vegnan autorisadas ed incumbensadas tras questa lescha da far quai. Il reglament d'organisaziun cuntegna en spezial disposiziuns davart l'execuziun regulara da las scussiuns   e   dals   concurs   en   la   regiun   sco   er   davart   l'engaschament   adequat   dal persunal e dals meds finanzials. * 3 Il reglament d'organisaziun sto vegnir suttamess a l'approvaziun da l'autoritad da surveglianza.

Art.  4

Princips da l'organisaziun 1. direcziun

1 Per la direcziun da ses uffizi da scussiun e da concurs sto la regiun nominar ina funcziunaria u in funcziunari da scussiun e da concurs sco er sia substituta u ses substitut.

2 Questa persuna è responsabla per la direcziun administrativa e professiunala da l'uffizi da scussiun e da concurs sco er d'eventuals posts externs.

3 Sco funcziunaria u funcziunari da scussiun e da concurs e sco substituta u substitut po vegnir engaschà, tgi che ha la qualificaziun persunala e professiunala necessaria.

Ils detagls vegnan reglads da la regenza en l'ordinaziun.

2. ulteriuras emploiadas ed ulteriurs emploiads

Art.  5 1 Sco ulteriuras emploiadas ed ulteriurs emploiads en il senn da questa lescha valan tut las autras referendarias qualifitgadas e tut ils auters referendaris qualifitgads sco er las collavuraturas ed ils collavuraturs dal secretariat dals uffizis da scussiun e da concurs.

2 Il   reglament   d'organisaziun   sto   cuntegnair   en   spezial   indicaziuns   davart   las cumpetenzas da las ulteriuras emploiadas e dals ulteriurs emploiads sco er davart lur autorisaziun da suttascriver.

2

220.000

3. engaschament e prevenziun professiunala

Art.  6 1 La relaziun da lavur da tut las funcziunarias e da tut ils funcziunaris da scussiun e da   concurs   sco   er   da   las   ulteriuras   emploiadas   e   dals   ulteriurs   emploiads   vegn constituida tras in contract da dretg public.

2 Uschenavant   ch'il   reglament   d'organisaziun   na   cuntegna   naginas   disposiziuns divergentas, vegnan applitgadas las disposiziuns dal dretg chantunal da persunal e da prevenziun.

Communicaziun e publicaziun

Art.  7 1 La   regiun   sto   communitgar   immediatamain   a   l'autoritad   da   surveglianza   la nominaziun   e   la   demissiun   da   persunas   d'uffizi.   Ella   infurmescha   l'autoritad   da surveglianza davart violaziuns da l'obligaziun d'uffizi ch'èn vegnidas commessas da funcziunarias e da funcziunaris da scussiun e da concurs e che pudessan giustifitgar l'ordinaziun d'ina mesira disciplinara. * 2 Sch'i dat mutaziuns tar il persunal, sto la regiun publitgar en moda adequata ils nums   da   las   persunas   respectivas.   L'autoritad   da   surveglianza   infurmescha periodicamain   davart   la   cumposiziun   dal   persunal   dals   uffizis   da   scussiun   e   da concurs.

3 La   dretgira   da   concurs   e   la   dretgira   da   moratori   èn   obligadas   da   communitgar immediatamain a l'autoritad da surveglianza la nominaziun da persunas che vegnan incumbensadas   cun   la   curatura,   cun   la   liquidaziun   u   cun   l'administraziun extrauffiziala dal concurs.

Salarisaziun

Art.  8 1 En   il   reglament   d'organisaziun   regla   la   regiun   la   salarisaziun   fixa   da   sias funcziunarias e da ses funcziunaris da scussiun e da concurs sco er da las ulteriuras emploiadas e dals ulteriurs emploiads.

1.2. DISPOSIZIUNS CUMINAIVLAS

Obligaziun da discreziun

Art.  9 1 Las persunas d'uffizi, lur emploiadas ed emploiads sco er lur persunas auxiliaras, las persunas ch'èn incumbensadas cun l'administraziun extrauffiziala dal concurs, cun la curatura u cun la liquidaziun, las autoritads da surveglianza e las autoritads giudizialas   sco   er   la   polizia   èn   obligads   da   mantegnair   discreziun   davart   tut   las enconuschientschas e davart tut ils secrets confidads durant l'execuziun da lur uffizi, premess ch'i n'existia betg in dretg da prender invista dals protocols e dals registers tenor   il   dretg   federal   u   premess   ch'ellas   ed   els   na   sajan   betg   obligads   tras prescripziuns expressivas da far in'annunzia u ina communicaziun a las autoritads.

3

220.000

Prescripziuns da procedura

Art.  10 1 Uschenavant che la lescha federala davart la scussiun ed il concurs4) e questa lescha na   cuntegnan   naginas   prescripziuns,   sa   drizza   la   procedura   tenor   il   cudesch   da procedura civila5) e tenor la legislaziun introductiva chantunala.

Responsabladad

Art.  11 1 La responsabladad civila sa drizza tenor ils artitgels 5 e 6 da la lescha federala davart la scussiun ed il concurs6).

2 En la procedura tenor la lescha davart la responsabladad dal stadi 7)  po il chantun prender regress sin las persunas che han chaschunà illegalmain il donn cun violar intenziunadamain u per greva negligientscha lur obligaziun d'uffizi.

Assicuranza da responsabladad

Art.  12 1 Il chantun assicurescha las persunas d'uffizi, las emploiadas ed ils emploiads, lur persunas   auxiliaras,   las   persunas   ch'èn   incumbensadas   cun   l'administraziun extrauffiziala dal concurs, cun la curatura u cun la liquidaziun, las autoritads da surveglianza,   las   autoritads   giudizialas   sco   er   la   polizia   cunter   pretensiuns d'indemnisaziun per donns tenor l'artitgel 5 da la lescha federala davart la scussiun ed   il   concurs8)  che   quellas   u   quels   chaschunan   illegalmain   ademplind   las incumbensas che vegnan attribuidas ad ellas ed ad els tras la lescha federala.

2 La regenza fixescha l'autezza da la summa da garanzia e d'ina eventuala resalva persunala, determinescha la repartiziun da las premias e regla ulteriurs detagls en in'ordinaziun.

2. Surveglianza

2.1. AUTORITAD ED INCUMBENSAS

Autoritad da surveglianza

Art.  13 1 L'unica   autoritad   chantunala   da   surveglianza   tenor   l'artitgel 13   sco   er   l'unica instanza da recurs tenor l'artitgel 17 da la Lescha federala davart la scussiun ed il concurs è la Dretgira superiura. * 2 La Dretgira superiura designescha ils organs cumpetents en l'urden da gestiun. *

4) CS 281.1 5) CS 272 6) CS 281.1 7) DG 170.050 8) CS 281.1

4

220.000

Art.  14

Incumbensas 1. en general

1 L'autoritad da surveglianza exequescha la surveglianza professiunala dals fatgs da scussiun e da concurs ed ademplescha las cumpetenzas e las obligaziuns che vegnan attribuidas ad ella tras il dretg federal.

2 En il rom dal dretg federal po ella relaschar circularas sco er directivas generalmain valaivlas u directivas liantas per il cas singul.

2. en spezial

Art.  15 1 L'autoritad da surveglianza sto examinar u laschar examinar regularmain la gestiun dals uffizis da scussiun e da concurs e prenda las mesiras adattadas per impedir u per eliminar stadis inadequats u irregulars.

2 Ella procura che l'uffizi vegnia surdà en moda regulara.

3 Ella   po   organisar   curs   d'introducziun   e   da   perfecziunament   e   declerar   che   la participaziun saja obligatorica.

4 Ella maina in servetsch da cussegliaziun che cusseglia ils uffizis da scussiun e da concurs en dumondas da la gestiun generala ed en cas singuls concrets. * 5 Ella dat il consentiment per unir dus u plirs uffizis da scussiun e da concurs sco er per crear posts externs ed approvescha il reglament d'organisaziun.

Cumpetenza disciplinara

Art.  16 1 L'autoritad da surveglianza exequescha las cumpetenzas disciplinaras che tutgan ad ella tenor l'artitgel 14 alinea 2 da la lescha federala davart la scussiun ed il concurs9).

Inspecturas ed inspecturs da scussiun e da concurs

Art.  16a * 1 L'autoritad da surveglianza nominescha ina u pliras inspecturas ubain in u plirs inspecturs da scussiun e da concurs.

2 Las inspecturas ed ils inspecturs da scussiun e da concurs:

a)

controlleschan almain ina giada per onn la gestiun dals uffizis da scussiun e da concurs e communitgeschan il resultat da la controlla a la Dretgira superiura;

dattan infurmaziuns a las funcziunarias ed als funcziunaris da scussiun e da concurs;

porschan agid a las funcziunarias ed als funcziunaris da scussiun e da concurs per liquidar fatschentas uffizialas;

èn responsabels per la furmaziun supplementara.

d)

3 La Regenza fixescha la diaria per las inspecturas ed ils inspecturs da scussiun e da concurs che lavuran en uffizi accessoric. Ella po divergiar da las tariffas previsas en l'artitgel 70 da la Lescha davart la relaziun da lavur da las collavuraturas e dals collavuraturs dal chantun Grischun10).

b)

c)

9) CS 281.1 10) DG 170.400

5

220.000

2.2. PROCEDURA

Art.  17

Procedura davant la Dretgira superiura 1. sco autoritad da surveglianza *

1 Recurs tenor l'artitgel 17 da la lescha federala davart la scussiun ed il concurs11) sco er dumondas e denunzias ston vegnir inoltradas en scrit.

2 L'autoritad da surveglianza procura per las consultaziuns necessarias e sclerescha d'uffizi ils fatgs.

3 Las partidas na vegnan betg convocadas.

4 Dal rest èn applitgablas confurm al senn las disposiziuns dal cudesch da procedura civila12).

2. sco autoritad disciplinara

Art.  18 1 Sin basa d'ina denunzia u d'uffizi po l'autoritad da surveglianza avrir ina procedura disciplinara.

2 Ella   communitgescha   quai   a   la   persuna   d'uffizi   pertutgada   sco   er   a   la   regiun pertutgada e fa ils scleriments necessaris. * 3 Suenter la finiziun da l'inquisiziun survegn la persuna pertutgada la pussaivladad da prender posiziun; sche necessari sto vegnir fatga ina tractativa a bucca.

4 La decisiun disciplinara vegn communitgada en scrit a la persuna pertutgada sco er a la regiun pertutgada cun inditgar ils fatgs e las consideraziuns essenzialas. * 5 Dal rest èn applitgablas confurm al senn las disposiziuns da la lescha davart la giurisdicziun   administrativa13)  concernent   la   procedura   davant   autoritads administrativas chantunalas.

Custs

Art.  19 1 Ils custs e las indemnisaziuns da las partidas sa drizzan en tut las proceduras davant l'autoritad da surveglianza tenor las disposiziuns dal dretg federal e – sche quellas na cuntegnan nagut – tenor las disposiziuns dal cudesch da procedura civila 14) e da la legislaziun introductiva chantunala.

3. Differentas disposiziuns

Dretgira da moratori

Art.  20 1 La dretgira regiunala è la dretgira inferiura da moratori. * 2 La Dretgira superiura è la dretgira da moratori chantunala superiura. *

11) CS 281.1 12) CS 272 13) DG 370.100 14) CS 272

6

220.000

Art.  21 *

…

Institut da deposit

Art.  22 1 L'institut da deposit tenor ils artitgels 9 e 24 da la lescha federala davart la scussiun ed il concurs15) è la banca chantunala grischuna cun sias filialas.

2 La regenza po fixar ulteriurs instituts da deposit.

Polizia

Art.  23 1 En il rom da la lescha federala davart la scussiun ed il concurs 16) èn las persunas d'uffizi autorisadas da clamar l'agid da la polizia chantunala e communala. L'agid uffizial vegn per regla prestà gratuitamain.

Art.  24 Execuziun sfurzada cunter corporaziuns da dretg public 1 Cumpetent   per   exequir   scussiuns   cunter   il   chantun,   cunter   vischnancas,   cunter autras   corporaziuns   e   cunter   instituts   autonoms   da   dretg   public   chantunal   è   la funcziunaria ordinaria u il funcziunari ordinari da scussiun e da concurs.

2 Sch'i dat motivs da recusaziun tenor l'artitgel 10 da la lescha federala davart la scussiun ed il concurs17), designescha l'autoritad chantunala da surveglianza l'uffizi da scussiun cumpetent.

3 Sch'i vegnan inoltradas dumondas da sequestraziun cunter vischnancas, sto l'uffizi da scussiun communitgar quai a l'uffizi chantunal ch'è cumpetent per la surveglianza da las vischnancas.

Denunzia penala

Art.  25 1 Las   persunas   d'uffizi   fan   ina   denunzia   penala   tar   la   procura   publica,   sch'ellas survegnan – exequind lur uffizi – in suspect motivà da delicts da scussiun u da concurs.

Conservaziun da las actas

Art.  26 1 L'uffizi da scussiun e da concurs è obligà d'archivar en moda regulara las actas che na vegnan betg pli duvradas.

2 Per quest intent sto la regiun metter a disposiziun las localitads adattadas.

Autoritad cumpetenta tenor l'art. 230a al. 3 LSC

Art.  27 1 Il   departament   ch'è   responsabel   per   las   finanzas   è   l'autoritad   cumpetenta   tenor l'artitgel 230a alinea 3 da la lescha federala davart la scussiun ed il concurs18).

15) CS 281.1 16) CS 281.1 17) CS 281.1 18) CS 281.1

7

220.000

4. Disposiziuns finalas

Dretg transitoric

Art.  28 1 Las   disposiziuns   da   questa   lescha   vegnan   er   applitgadas   per   proceduras   ch'èn pendentas il mument da l'entrada en vigur. En cas ch'ina vischnanca vegn attribuida ad   in'autra   regiun   ed   uschia   ad   in   auter   uffizi   da   scussiun   e   da   concurs   en consequenza da la refurma dal territori, sa drizza la cumpetenza territoriala confurm al senn tenor las disposiziuns da l'artitgel 53 da la lescha federala davart la scussiun ed il concurs19) concernent la midada da domicil.

2 En   cooperaziun   cun   l'organ   transitoric   tenor   l'artitgel 103h   da   la   lescha   da vischnancas20) ston ils circuls ed ils districts procurar che las fatschentas dals uffizis da scussiun e da concurs vegnian surdadas confurm a l'urden.

3 Cur che questa lescha entra en vigur, fineschan las periodas d'uffizi currentas da las funcziunarias e dals funcziunaris da scussiun e da concurs.

Referendum ed entrada en vigur

Art.  29 1 Questa lescha è suttamessa al referendum facultativ.

2 La regenza fixescha il termin da l'entrada en vigur21).

19) CS 281.1 20) DG 175.050 21) mess en vigur cun CR dals 13 da schaner 2015 per il 1. da schaner 2016

8

220.000

Tabella da las modificaziuns - tenor conclus

Conclus 23-04-2014 02-02-2016 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022

Entrada en vigur 01-01-2016 01-01-2017 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025

Element relasch Art. 20 al. 1 Art. 3 al. 1 Art. 3 al. 1bis Art. 3 al. 2 Art. 7 al. 1 Art. 13 al. 1 Art. 13 al. 2 Art. 15 al. 4 Art. 16a Art. 17 Art. 18 al. 2 Art. 18 al. 4 Art. 20 al. 2 Art. 21

Modificaziun emprima versiun midada midada integraziun midada midada midada integraziun midada integraziun midada dal titel midada midada midada aboliziun

Publicaziun en la CUL 2015-007 2016-001 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008

9

220.000

Tabella da las modificaziuns - tenor element

Element relasch Art. 3 al. 1 Art. 3 al. 1bis Art. 3 al. 2 Art. 7 al. 1 Art. 13 al. 1 Art. 13 al. 2 Art. 15 al. 4 Art. 16a Art. 17 Art. 18 al. 2 Art. 18 al. 4 Art. 20 al. 1 Art. 20 al. 2 Art. 21

Conclus 23-04-2014 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 02-02-2016 14-06-2022 14-06-2022

Entrada en vigur 01-01-2016 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2017 01-01-2025 01-01-2025

Modificaziun emprima versiun midada integraziun midada midada midada integraziun midada integraziun midada dal titel midada midada midada midada aboliziun

Publicaziun en la CUL 2015-007 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2016-001 2023-008 2023-008

10